Didirišwa tša go ithuta Beibele
Tirelo ya Rena ya Mmušo
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Na o ka Bona Modimo yo a sa Bonagalego?
DIHLOGO TŠE DINGWE TŠA INTHANETENG
Na Dikotsi tša Tlhago ke Kotlo e Tšwago go Modimo?
Dihlatse tša Jehofa
Dilo tše di Lego Gona
Dikgatišo tše di Lego Gona
“Morwedi wa ka o ile a goeletša gabohloko moo ke ilego ka tšhoga. Ge ke retologa ke mo lebelela ke ile ka mmona a itshwere hlogo a lla. Moratho wa gagwe wa mošemane wa nywaga e mene o be a mmethile.”—NICOLE.
Modimo yoo go bolelwago ka yena ka Beibeleng, Jehofa o beela batswadi mohlala o mobotse wa go laya bana. Tayo yeo Jehofa a e neago barapedi ba gagwe bao ba mo kwago ba mo lefaseng ke e holago le e kgahlišago yeo e dirago gore mafelelong ba ‘rate tayo.’ (Diema 12:1) Ba “swarelela tayong” gomme ‘ga ba e tlogele.’ (Diema 4:13) O ka thuša ngwana wa gago go amogela tayo ka go ekiša dikarolo tše tše bohlokwa tše tharo tšeo Modimo a di latelago ge a nea tayo: tšona ke (1) tayo e lerato, (2) e nago le tekatekano le (3) e sa fetofetogego.
Ee, tayo ya maleba le ge e akaretša go nea kotlo, ka mehla e dirwa ka lerato.
Tayo ya Jehofa ka mehla e newa ka ‘tekanyo e swanetšego.’ (Jeremia 30:11; 46:28) O hlahloba maemo ka moka go akaretša le ao a sego molaleng. Batswadi ba ka dira bjang se se swanago? Stephen, yo go boletšwego ka yena mathomong o hlalosa gore: “Le ge re be re kwele bohloko e bile re sa kwešiše lebaka leo Natalie a bego a gana ka kgodišego gore yena ga se a tšea palamonwana, re ile ra leka go ela hloko nywaga ya gagwe le tsela yeo a naganago ka yona.”
Monna wa Nicole e lego Robert, le yena o ile a leka go ela hloko maemo ka moka. Ge bana ba etšwa tseleng, nako le nako o be a ipotšiša gore: ‘Na e ka ba selo se se diragetše gatee goba ke mokgwa woo o diregago ka mehla? Na ngwana o lapile goba ga a ikwe gabotse? Na e ka ba boitshwaro bja gagwe ke leswao la bothata bjo itšego?’
Batswadi bao ba nago le tekatekano ba lemoga gore bana ba bona ga se batho ba bagolo. Moapostola wa Mokriste Paulo o lemogile taba ye ge a be a ngwala gore: “Ge ke be ke le ngwana, ke be ke bolela bjalo ka ngwana, ke nagana bjalo ka ngwana.” (1 Bakorinthe 13:11) Robert o re: “Selo setee seo se nthušago gore ke lebelele dilo ka leihlo le lebotse gomme ke pheme go tšeega maikwelo, ke go ikgopotša dilo tšeo ke bego ke di dira ge ke be ke sa le mošemanyana.”
Ke gabohlokwa gore o be le pono e swanetšego ka dilo tšeo o letetšego gore ngwana wa gago a di dire le gona ka nako e swanago o se ke wa lokafatša goba wa thekga boitshwaro bjo bo fošagetšego goba mekgwa e sa lokago. Go ela hloko dilo tšeo ngwana wa gago a di kgonago, mafokodi gotee le maemo a mangwe go tla kgonthišetša gore tayo yeo o mo fago yona e na le tekatekano.
E lerato: Tayo e holago e theilwe leratong, e sego kgalefong. Ge e ba le lebeletšane le boemo bjo thata, le se ke la nea tayo ka nako yeo eupša emang go fihlela le kokobetše.
E nago le tekatekano: Katanelang go hlahloba maemo ka moka, go akaretša mafokodi le bokgoni bja ngwana.
E sa fetofetogego: Ge e ba o ile wa botša ngwana wa gago gore tayo e itšego e tlišwa ke ge a etšwa tseleng, kgonthišetša gore ga o e fetoše.
Ntšha Moneelo wa go Thekga Modiro wa Rena wa Lefase ka Bophara
BOKGOBAPUKU BJA INTHANETENG